Public procurement notice: Contract Notice
Published: 2017-06-30
Buyer: Region Syddanmark, Region Midtjylland og Region Nordjylland
Country: DK
Contract type: Services
Procedure: Competitive procedure with negotiation
CPV classification: 48100000 | 72000000 | 72200000 | 72230000: Custom software development services | 72240000
Estimated value: 1000000000 DKK
Submission deadline: 2017-07-27
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Region Syddanmark ønsker at indgå aftale om anskaffelse, implementering samt service og vedligehold af en ny EPJ/PAS-løsning. Løsningen har fået navnet EPJ-Syd og skal patientsikkert, brugervenligt og hurtigt understøtte de kliniske samt en række administrative arbejdsgange i Region Syddanmark. Der ønskes således en velafprøvet og solid EPJ/PAS-løsning, som allerede er i drift på andre hospitaler i det danske sundhedsvæsen eller lignende. Der er således ikke tale om et udviklingsprojekt, men derimod anskaffelse af en velafprøvet løsning, som kan ibrugtages på relativt kort tid.
EPJ-Syd skal være et effektivt værktøj i klinikernes daglige arbejde, herunder levere gode svartider til brugerne. Desuden skal EPJ-Syd give mulighed for øget patientinddragelse i behandlingsforløb og muliggøre mobile arbejdsgange i klinikken. EPJ-Syd skal også understøtte den udvikling og de forbedringstiltag, som Region Syddanmark står overfor i fremtiden.
Region Syddanmark ønsker at indgå i et langvarigt strategisk samarbejde med en kommende leverandør, som gensidigt forpligter parterne til at drive og udvikle EPJ-Syd. Parterne vil således sammen have ansvar for at opnå en række forretningsmæssige mål.
EPJ-Syd omfatter kerneelementerne journalhåndtering, medicinering, rekvisition og svar fra laboratorie- og billedsystemer, patientadministration og booking. EPJ-Syd skal dække Region Syddanmarks kliniske funktionsfelt, herunder alle specialer. Region Syddanmark ønsker således at kunne udnytte den velafprøvede funktionalitet, som leverandørerne på markedet kan tilbyde og indføre løsningen i en sammenhængende og ensartet kvalitet på tværs af regionen. EPJ-Syd skal desuden fra ibrugtagning være fuldt integreret med en række systemer i Region Syddanmark samt med en række nationale systemer og services, såsom Det Fælles Medicinkort, CPR-registeret, Landspatientregisteret m.v.
Region Syddanmark ønsker en site licens løsning dækkende alle Region Syddanmarks brugere af løsningen, alle sygehuse og hele geografiske spredning baseret på én instans af løsningen. Region Syddanmark har 5 sygehusenheder fordelt på 23 hovedlokaliteter. Hertil kommer 5 hospices og et gigthospital. Der forventes ca. 26 000 oprettede brugere af løsningen, herunder i spidsbelastningsperioder 11 000 påloggede brugere, heraf 75-85 % samtidige, aktive, interne brugere. Hertil kommer regionens borgere, kommuner og praktiserende læger, som vil benytte digital selvbetjening og Apps.
Den skønnede kontraktværdi i 10 år vurderes at være 1 000 000 000 DKK. Kontrakten er tidsubegrænset med mulighed for opsigelse.
Region Syddanmark har gennemført en markedsdialog med udvalgte leverandører på markedet, jf. udbudslovens § 39. Resultatet af markedsdialogen findes på følgende hjemmeside: https://regionsyddanmark.dk/wm218399
Markedsdialogen har haft til formål at sikre, at udbudsmaterialet er egnet til at danne grundlag for tilbudsafgivelse i konkurrence på markedskonforme vilkår, idet Region Syddanmark ønsker at give tilbudsgivere mulighed for at byde med standardiserede løsninger, der allerede er i drift. Ønsket afspejles i en overordnet, men struktureret kravspecifikation, der beskriver Region Syddanmarks behov fremfor at stille detaljerede krav. Udbudsformen er udbud med forhandling. I forbindelse med evaluering af tilbuddene vil der være demonstrationer af den tilbudte løsning.
Kontrakten er ikke opdelt i flere delkontrakter, jf. pkt. II.1.6), da det bør være samme leverandør, der leverer, implementerer og vedligeholder løsningen. Inddragelse af flere leverandører vil medføre en risiko for en uklar ansvarsfordeling og derudover taler økonomiske hensyn for en samlet løsning med besparelser både ved udbuddet og kontraktstyringen.
Det bemærkes, at Region Nordjylland og Region Midtjylland begge har en option på at tilkøbe løsningen, jf. udbudsmaterialets bilag 20 og punkt II.2.11).
Såfremt flere end 3 ansøgere opfylder ordregivers krav til egnethed, udvælger ordregiver de 3 ansøgere, som er bedst egnede til at løse opgaver af den pågældende art. Udvælgelsen vil ske på baggrund af en vurdering af de mest relevante referencer indenfor de seneste fem år, set i forhold til den udbudte opgave, jf. pkt. II.1.4) og II.2.4).
I forbindelse med vurderingen af en virksomheds egnethed til at løfte opgaven, vil ordregiver lægge vægt på referencer inden for sundhedsområdet i den offentlige sektor i Danmark eller i et andet land med en tilsvarende sundhedssektor, hvor referencerne i nedennævnte rækkefølge tillægges værdi, hvor nr. 1. tillægges størst værdi, mens nr. 6. tillægges mindst værdi:
1. Referenceområde 1) Teknisk og organisatorisk implementering af en velafprøvet EPJ/PAS-løsning med multihospitalsmiljøer med mange brugere eller elektronisk omsorgsjournal-løsning med mange brugere.
2. Referenceområde 2) Implementering af EPJ/PAS-løsning eller elektronisk omsorgsjournal-løsning med fungerende integrationer til nationale register og services såsom CPR, FMK og LPR eller lignende samt anvendelse af MedCom-standarder eller lignende.


Award value: 1000000000